ai4bharat/Pralekha huggingface dataset:
وزیراعظم کا دفتر
من کی بات بنیادی سطح پر تبدیلی لانے والوں کا جشن مناتی ہے: وزیراعظم
وزیر اعظم جناب نریندر مودی نے سی این این نیوز 18 کے نیٹ ورک کو کافی ٹیبل بک ’’وائس آف انڈیا-مودی اور ان کی ٹرانسفارمیٹو من کی بات‘‘ منظر عام پر لانے کے لیے تعریف کی ہے جس کی نقاب کشائی نائب صدر جمہوریہ ہند نے نیوز 18 رائزنگ انڈیا سمٹ میں کی تھی۔ کتاب ان لوگوں کو تسلیم کرتی ہے جن کا تذکرہ کیا گیا ہے اور انہوں نے جو اثرات پیدا کیے ہیں۔
نائب صدر جمہوریہ کے ایک ٹویٹ کے جواب میں، جناب نریندر مودی نے ٹویٹ کیا:
’’#MannKiBaat کے بارے میں سب سے خوبصورت حصہ وہ انداز ہے جس میں یہ بنیادی سطح پر تبدیلی لانے والوں کاجشن مناتی ہے۔ جیسا کہ یہ پروگرام سو قسطیں مکمل کرےگا، میں @CNNnews18 کی اس طرح کی کوششوں کو سراہتا ہوں تاکہ ذکر کئےگئے لوگوں اور ان کے پیدا کردہ اثرات کو تسلیم کیا جا سکے۔‘‘
وزارت دفاع
بھارت - بحر الکاہل علاقائی مذاکرات 2022  : 23 سے 25 نومبر ، 2022 ء
آئی پی آر ڈی ، بھارتی بحریہ کی ایک اعلیٰ سطح کی بین الاقوامی سالانہ کانفرنس ہے اور یہ اسٹریٹیجک سطح پر بحریہ کی مصروفیت کا بنیادی مظہر ہے۔ نیشنل میری ٹائم فاؤنڈیشن  نیوی کا نالج پارٹنر اور ایونٹ کے ہر ایڈیشن کا چیف آرگنائزر ہے۔ آئی پی آر ڈی ، خیالات کے تبادلے کو فروغ دینے اور علاقائی طور پر متعلقہ سمندری مسائل پر بات چیت کو فروغ دینے کی کوشش کرتا ہے۔ ایک ٹریک 1.5 ایونٹ ہونے کے ناطے ، جس کا مقصد عوامی پالیسی پر بات چیت کی حوصلہ افزائی کرنا ہے، آئی پی آر ڈی سرکاری اور غیر سرکاری ایجنسیوں اور اداروں سے متوازن نمائندگی کے لئے کوشاں ہے۔ آئی پی آر ڈی کے پہلے دو ایڈیشن بالترتیب 2018 ء اور 2019 ء میں نئی دلّی میں منعقد کئے گئے تھے ۔ آئی پی آر ڈی ، 2020 کووڈ-19 وباء پھیلنے کی وجہ سے منسوخ کر دیا گیا تھا۔ آئی پی آر ڈی کا تیسرا ایڈیشن 2021 ء میں آن لائن موڈ میں منعقد ہوا۔ آئی پی آر ڈی کے ہر یکے بعد دیگرے ایڈیشن کا مقصد بھارت -بحرالکاہل کے اندر پیدا ہونے والے مواقع اور چیلنجوں دونوں کا جائزہ لینا ہے۔ اس سالانہ مکالمے کے ذریعے، بھارتی بحریہ اور این ایم ایف ، بھارت -بحرالکاہل کے سمندری ڈومین کو متاثر کرنے والی جغرافیائی سیاسی پیش رفت سے متعلق گفت و شنید کے لئے ایک پلیٹ فارم فراہم کرتے رہیں گے۔
آئی پی آر ڈی کا چوتھا ایڈیشن 23 سے 25 نومبر ، 2022 ء تک منعقد ہونے والا ہے۔ آئی پی آر ڈی – 2022 کا موضوع ’ آپریشنلائزنگ دی انڈو پیسیفک اوشینز انیشیٹو  ‘ ہے، جس کا اظہار 04 نومبر ، 2019 ء کو 14ویں ایسٹ ایشیا سمٹ  میں بینکاک میں وزیر اعظم جناب نریندر مودی نے کیا تھا ۔ آئی پی او آئی علاقائی تعاون کے لئے ایک جامع اور شمولیت والی تعمیر ہے ، جو سات باہم مربوط ستونوں پر مرکوز ہے ، جن میں میری ٹائم سیکیورٹی، میری ٹائم ایکولوجی، میری ٹائم ریسورسز، ڈیزاسٹر میں خطرات کو کم کرنا اور بندوبست ، تجارتی رابطہ اور سمندری نقل و حمل، صلاحیت سازی اور وسائل کا اشتراک اور سائنس، ٹیکنالوجی اور تعلیمی تعاون شامل ہیں ۔
بھارتی بحریہ حکومت کی اہم میری ٹائم سیکورٹی ایجنسی ہونے کے ناطے، آئی پی او آئی کے سات ستونوں میں سے ہر ایک کو عملی شکل دینے میں پوری طرح شامل ہے۔ بھارت – بحر الکاہل علاقائی مذاکرات – 2022 ایڈیشن  آئی پی او آئی اور اس کے نفاذ ، خاص طور پر ’ میری ٹائم سیکیورٹی ‘ کے ستونوں پر مخصوص توجہ کے ساتھ ، اس کا نافذ کرنے پر مرکوز ہے ۔ آئی پی آر ڈی-2022 نئی دلّی میں فزیکل فارمیٹ میں 23 سے 25 نومبر ، 2022 ء کو چھ پروفیشنل اجلاس کے ذریعے منعقد کیا جائے گا۔ آئی پی او آئی میں تعاون کا تصور بہترین اور جامع طریقے سے کیا جا سکتا ہے۔ اس کے علاوہ، ایک افتتاحی اجلاس اور مارگدرشن  اجلاس ہوگا ، جس میں وزیر دفاع جناب راج ناتھ سنگھ ، ماحولیات کے مرکزی وزیر جناب بھوپیندر یادو اور دفاع کے وزیر مملکت جناب اجے بھٹ کے خطاب شامل ہوں گے ۔
آئی پی آر ڈی-2022 کے چھ موضوعاتی طور پر ترتیب دیے گئے اجلاس یہ ہیں:  بھارت -بحرالکاہل میں ہولیسٹک میری ٹائم سیکیورٹی کے تانہ بانہ قائم کرنا : کثیر جہتی اختیارات؛  بھارت بحر الکاہل کے مغربی اور مشرقی سمندری وسعت میں ہولیسٹک سیکیورٹی پلوں کی تعمیر؛  بحری رابطے کی تعمیر: بندرگاہیں، تجارت اور ٹرانسپورٹ؛  ٹھوس اور سماجی سائنس سے فائدہ اٹھاتے ہوئے صلاحیت سازی اور صلاحیت میں اضافہ؛  علاقائی بلیو اکانومی کے لئے عملی نقطہ نظر؛  آفات کے خطرات میں کمی اوربندوبست ؛ چھوٹے جزیرے کی ترقی پذیر ریاستوں  اور کمزور ساحلی ریاستوں کے لئے حل۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 12816
(Visitor Counter : 76
وزارت خزانہ
انکم ٹیکس کا محکمہ آئے کر دوس 2019 منا رہا ہے
نئی دلّی، 23 جولائی/ براہ راست ٹیکسوں کا مرکزی بورڈ یعنی سینٹرل بورڈ آف ڈائرکٹ ٹیکسز  اور اس کے تمام فیلڈ دفاتر 24 جولائی، 2019 کو 159 واں انکم ٹیکس دن یعنی آئے کر دوس منا رہے ہیں۔ برطانوی حکومت سے لڑی گئی پہلی جنگ آزادی میں ہوئے نقصان کی تلافی کے لئے 24 جولائی، 1860کو سر جیمس ولسن کے ذریعہ بھارت میں پہلی بار انکم ٹیکس متعارف کرایا گیا تھا، اسی لئے یوم انکم ٹیکس 24 جولائی کو منایا جا تا ہے۔
ہفتہ بھر چلنے والے آئے کر دوس 2019 کے دوران ملک بھر میں محکمہ کے ریجنل دفاتر میں متعدد سرگرمیاں انجام دی جائیں گی۔ متعدد فیلڈ دفاتر ٹیکس دہندگان کے لئے زیر التوا پریشانیوں کا ازالہ کرنے کی غرض سے شکایات کا ازالہ ہفتہ / پندرہواڑہ منعقد کریں گے۔ چند فیلڈ اسٹیشنوں نے لوکل ٹیکس بار ایسوسی ایشن کے اشتراک سے ٹیکس دہندگان کے لئے مفت قانونی مدد مہیا کرائی۔ کچھ اسٹیشنوں پر ٹیکس دہندگان کی خدمات کو بہتر بنانے اور ڈیجیٹل اطلاعات کو نمایاں کرنے کے لئے ڈیجیٹل کیوسک سرگرم عمل رہے ہیں۔ متعدد فیلڈ اسٹیشن ملک و قوم کی تعمیر میں تعاون کے لئے سپر سینئر ٹیکس دہندگان کو سہولیات فراہم کرانے کے لئے کام کر رہے ہیں،جبکہ محکمے کے افسران اور اہلکار مختلف شعبہ ہائے کام میں سخت محنت انجام دے رہے ہیں۔ محکمہ ایک ”کر داتا ای۔ سہیوگ ابھیان“ بھی منعقد کرے گا، جو کہ ٹیکس دہندگان اور دیگر شراکت داروں کو ان کی ریٹرن ای۔ فائل کے ذریعہ داخل کرنے میں مدد کرے گا اور ٹیکس سے متعلق دیگر معاملات کو نمٹائے گا۔
ٹیکس کی ادائیگی کو فروغ دینے اور تمام شہریوں کے ذریعہ ٹیکس کی ادائیگی کو ایک اخلاقی ذمہ داری کا احساس دلانے کے لئے متعدد پروگرام منعقد کئے گئے ہیں۔ اس سلسلے میں ٹیکس اہلکاروں کے ذریعہ تعلیمی اداروں کے دورے، بار کے ممبران اور چارٹرڈ اکاؤنٹنٹ ایسوسی ایشنوں اور دیگر شراکت داروں کے ساتھ عوامی ملاقاتیں کی گئیں۔ متعدد فیلڈ اسٹیشنوں نے ٹیکس کی ادائیگی اور قوم کی تعمیر میں اس کی اہمیت کے موضوع پر اسکولی بچوں سمیت مضمون نویسی مقابلے، مباحثے، کوئز، نعرے اور کہانی نویسی مقابلے منعقد کئے ہیں۔ کچھ دفاتر نے ٹیکس کی ادائیگی کے لئے بیداری کو فروغ دینے کی غرض سے اسٹریٹ پلے / نکڑ ناٹک کا اہتمام کیا، جبکہ متعدد دیگر دفاتر نے واکتھون / ٹیکستھون یعنی واک فار ٹیکسز منعقد کئے۔
ٹیکس افسران اور اہلکاروں نے اپنی سماجی ذمہ داریوں کو محسوس کرتے ہوئے، عطیہ خون کیمپ منعقد کئے اور اسپتالوں کے دورے کئے۔ انہوں نے اپنے دفاتر میں سوئچھتا مہموں کے علاوہ پبلک مقامات پر خود اپنے طور پر اور متعدد مقامات پر محکمہ جنگلات کے اشتراک و تعاون سے پود کاری مہموں میں حصہ لیا، بنجر زمینوں میں تخم کاری کے لئے ایک لاکھ بیج ڈالے۔ کچھ علاقوں میں محکمے کی جانب سے بارش کے پانی سے فصل اگانے کی پہل قدمی کی گئی۔ متعدد دیگر نے نہروں / گاؤوں اور اسکولوں کو صفائی ستھرائی اور پود کاری مہم کے لئے گود لیا۔
فیلڈ دفاتر مقامی سطح پر آئے کر دوس، 2019 منا رہے ہیں جبکہ قومی سطح پر اہم تقریب 24 جولائی، 2019 کو نئی دلّی میں منعقد ہو رہی ہے، جس کی صدارت خزانہ اور کارپوریٹ امور کی وزیر محترمہ نرملا سیتھا رمن کر رہی ہیں۔ خزانہ اور کارپوریٹ امور کے وزیر مملکت جناب انوراگ سنگھ ٹھاکر تقریب کے مہمان خصوصی ہیں۔ تقریب میں محکمہ جاتی مطبوعات، ای۔ جرنل، پبلسٹی کٹ برائے پروگرام اور دیگر اشیاء شامل ہیں۔
۔۔۔۔۔۔
U.3361
(Visitor Counter : 47
امور داخلہ کی وزارت
وزارت داخلہ چارٹرڈ پروازوں کے ذریعے بھارت آنے والے غیر ملکیوں کو 15 اکتوبر سے تازہ سیاحتی ویزا دینا شروع کرے گی
چارٹرڈ طیاروں کے علاوہ دیگر پروازوں سے بھارت آنے والے غیر ملکی سیاحوں کو یہ سہولت 15 نومبر سے دی جائے گی
صحت اور خاندانی بہبود کی وزارت نے کووڈ – 19 سے متعلق سبھی پروٹوکول اور ضابطوں کا نوٹیفکیشن جاری کیا جس پر غیر ملکی سیاحوں ، انہیں بھارت لانے والی کمپنیوں اور پروازوں کے اترنے کی جگہ پر دیگر متعلقہ فریقین کو سختی سے عمل کرنا ہے
نئی دہلی،07 اکتوبر، 2021 / کووڈ – 19 عالمی وبا کی وجہ سے غیرملکی افراد کو دیئے گئے سبھی ویزا پچھلے سال منسوخ کر دیئے گئے تھے۔ مرکزی حکومت نے کووڈ -19 وبا کو پھیلنے سے روکنے کے لیے مختلف قسم کی بندشیں بھی بین الاقوامی سفر پر عائید کر دی تھیں۔ کووڈ -19 کی بڑھتی ہوئی صورتحال پر غور کرنے کے بعد میں غیر ملکی افراد کو بھارت میں داخلے اور قیام کے لیے کسی بھی قسم کا بھارتی ویزا حاصل کرنے کی اجازت دے دی گئی تھی۔
البتہ وزارت داخلہ کو بہت سی ریاستی سرکاروں اور سیاحت کے شعبے میں مختلف متعلقہ فریقوں کی طرف سے بھی سیاحتی ویزا شروع کرنے کی درخواستیں موصول ہوتی رہی ہیں۔ تاکہ غیر ملکی سیاحوں کو بھارت آنے کی اجازت دی جا سکے۔ لہذا وزارت داخلہ نے صحت اور خاندانی بہبود کی وزارت ، وزارت خارجہ ، شہری ہوا بازی کی وزارت ، سیاحت کی وزارت اور مختلف ریاستی سرکاروں جیسے سبھی بڑے متعلقہ فریقوں کے ساتھ صلاح مشورہ کیا جہاں غیر ملکی سیاحوں کے پہنچنے کی امید ہوتی ہے۔
مختلف رائیوں پر غور کرنے کے بعد وزارت داخلہ نے چارٹرڈ روازوں کے ذریعے بھارت آنے والے غیر ملکی سیاحوں کے لیے 15 اکتوبر سے تازہ سیاحتی ویزا کا سلسلہ شروع کرنے کا فیصلہ کیا ہے۔ چارٹرڈ طیاروں کے علاوہ دیگر پروازوں کے ذریعے بھارت آنے والے غیر ملکی سیاحوں کو 15 نومبر 2021 سے تازہ سیاحتی ویزا جاری کیے جائیں گے۔ کووڈ – 19 سے متعلق سبھی پروٹوکول اور ضابطوں پر ، جیساکہ صحت اور خاندانی بہبود کی وزارت کی طرف سے جاری کیے گئے نوٹیفکیشن میں وقتاً فوقتاً بتایا گیا ہےغیر ملکی سیاحوں ، انہیں بھارت لانے والی کمپنیوں اور پروازوں کے اترنے کی جگہوں پر سبھی دیگر متلعقہ فریقین کو سختی سے عمل کرنا ہوگا۔
اس کے ساتھ ہی ، ویزا اور بین الاقوامی سفر پر عائد بندشوں میں کووڈ – 19 کی موجودہ مجموعی صورتحال کے مطابق نرمی کر دی جائے گی۔
--
ش ح ۔ اس۔ ت ح ۔
U –9822
(Visitor Counter : 277
قبائیلی امور کی وزارت
اساتذہ کے قومی ایوارڈ 2020ء کے لئے ایکلویہ ماڈل رہائشی اسکول کے استاد کا انتخاب
اس سال کے نمایاں 47 اساتذہ کی فہرست میں ای ایم آر ایس-کلسی دہرادون کی وائس پرنسپل محترمہ سدھا پینولی بھی شامل
نئی دہلی ،28اگست2020: اس سال کا قومی ایوارڈ برائے اساتذہ2020ء وزارت قبائلی امور کے ذریعے قائم کردہ ایکلویہ ماڈل رہائشی اسکول  کے لئےخاص طور سے اہمیت کا حامل ہے، کیونکہ اپنے قیام کے بعد سے پہلی مرتبہ ای ایم آر ایس –کلسی دہرا دون ، اتراکھنڈ کی وائس پرنسپل محترمہ سدھا پینولی نے این اے ٹی انعام یافتگان کی فہرست میں جگہ بنائی ہے۔
مرکزی وزارت تعلیم ، محکمہ برائے اسکولی تعلیم و خواندگی نے سال 2020ء کا قومی ایوارڈ برائے اساتذہ دینے کے لئے قومی سطح پر ایک آزاد جیوری تشکیل دی تھی۔محترمہ سدھا پینولی نے تین سطحی آن لائن شفاف کارروائی کے بعد منتخب ہونے والے 47 نمایاں اساتذہ کی فہرست میں جگہ بنائی۔ان کی سب سے انوکھی مہم جوئی کی خصوصیات میں اختراعی تجربات شامل ہیں، جیسے کہ ایکلویہ برتھ ڈے گارڈن ، تعلیم میں تھیٹر، ایکلویہ قبائلی میوزیم ، اسکل ڈیولپمنٹ ورکشاپ وغیرہ۔ان کی حصولیابی میں وزارت قبائلی امور کی وہ تمام کوششیں بھی شامل ہیں، جنہیں قبائلی طلباء کی تعلیم اور ان کی ہمہ جہت ترقی کے درمیان مناسب توازن بنانے کے لئے صحیح سمت دی گئی تھی۔
وزیر برائے قبائلی امور ، جناب ارجن مُنڈا نے محترمہ سدھا پینولی کو مبارکباد دیتے ہوئے کہا کہ ‘‘حقیقت میں یہ ای ایم آر ایس کے لئے ایک بڑی حصولیابی ہے۔ایکلویہ کی تاریخ میں یہ پہلی بار ہے کہ ای ایم آر ایس کی ٹیچر محترمہ سدھا پینولی کو قومی ایوارڈ کے لئے منتخب کیاگیا ہے’’۔ ان کی یہ حصولیابی قبائلی طلباء کو معیاری تعلیم فراہم کرنے کی سرکاری کوششوں کا نتیجہ ہے۔یہ حصولیابی ای ایم آر ایس کے تمام اساتذہ کو تعلیم کے میدان میں اپنی مہارت دکھانے کا جذبہ فراہم کرے گی۔
ای ایم آر ایس کی شروعات 98-1997 میں دور دراز علاقوں میں درج فہرست قبائل کے بچوں کو معیاری تعلیم فراہم کرنے کے لئے کی گئی تھی، تاکہ انہیں اعلیٰ اور پیشہ ورانہ تعلیم حاصل کرنے اور متعدد شعبوں میں روزگار پانے کا موقع مل سکے۔2011ء کی مردم شماری کے مطابق ملک بھر میں اس قسم کے 564 سب ڈسٹرکٹ ہیں، جن میں سے 102 میں ای ایم آر ایس موجود ہے۔اس کی توسیع کے سفر کو جاری رکھتے ہوئے 2022ء تک 462 نئے اسکول کھولے جائیں گے۔ ترمیم شدہ 2018 ای ایم آر ایس اسکیم کے مطابق 2022 ء تک ہر اس بلاک میں ایکلویہ ماڈل رہائشی اسکول کھولاجائے گا، جہاں پر درج فہرست قبائل کی آبادی 50 فیصد سے زیادہ ہے اور جہاں کم از کم 20ہزار قبائلی افراد رہتے ہیں۔ان اسکولوں کو نودیہ ودیالیہ کی طرز پر بنایا جائے گا اور ان میں کھیل کود اور ہنرمندیوں کے فروغ کی تربیت فراہم کرنے کے ساتھ ساتھ مقامی فن و ثقافت کو محفوظ کرنے کی خصوصی سہولیات بھی فراہم کی جائیں گی۔
ایکلویہ ماڈل رہائشی اسکول قبائلی طلباء کو معیاری تعلیم حاصل کرنے میں مدد تو کرہی رہا ہے، لیکن اس قسم کی کامیابیاں آنے والے دنوں میں اسے مزید تعلیمی بلندیوں کو حاصل کرنے میں مدد گار ثابت ہوں گی۔
صدر جمہوریہ کا سکریٹریٹ
ویساکھی، ویشو، رونگالی بیہو، نبا برسا، ویساکھڑی اور پوتھنڈو پیراپو کے موقع پر صدر جمہوریہ کی مبارکباد
ندوستان کے صدر جناب رام ناتھ کووند نے ویساکھی، ویشو، رونگالی بیہو، نبا برسا، ویساکھڑی اور پوتھنڈو-پیراپو کے موقع پر ہم وطنوں کو اپنی مبارکباد بھیجی ہے۔
ایک پیغام میں، صدر جمہوریہ نے کہا ہے، ”ویساکھی، ویشو، رنگالی بیہو، نبا برسا، ویساکھڑی اور پوتھنڈو-پیراپو کے پرمسرت موقع پر، میں ہندوستان اور بیرون ملک رہنے والے تمام ہندوستانیوں کو مبارکباد اور نیک خواہشات پیش کرتا ہوں۔
پورے ملک میں منائے جانے والے یہ تہوار ہمارے تنوع کی عکاسی کرتے ہیں اور ہمارے اتحاد پر بھی زور دیتے ہیں۔ یہ تہوار کسان برادری کے لیے خوشی کے مواقع ہیں جو قوم کی بہتری اور ترقی کے لیے انتھک محنت کرتے ہیں۔
آئیے اس موقع پر امن، خوشحالی اور خوشی کے لیے مل کر کام کرنے کا عزم کریں اور قوم کی ترقی کے لیے اتحاد اور بھائی چارے کے پیغام کو عام کریں۔
وزارت دفاع
دفاعی شعبے کے پنشن پا نے والے اہلکاروں سے درخواست کی جاتی ہے کہ وہ اپنے سالانہ شناخت کے عمل کو جلد از جلد مکمل کریں
سالانہ شناخت/لائف سرٹیفیکیشن کا عمل ماہانہ پنشن کے مسلسل اور بروقت کریڈٹ کے لیے ایک قانونی ضرورت ہے،تاہم 30جون 2022تک موصول ہونے والے ڈیٹا کی تصدیق کے سلسلے میں یہ معلوم ہواہے کہ 22939پنشن پانے والے ، جنھیں پنشن انتظامیہ  کے نظام سے اسپرش میں منتقل کیاگیاہے ، نے سالانہ شناخت مکمل نہیں کی ہے ۔
اس کے علاوہ میراثی پنشنر کے معاملے میں  ، جو پنشن کے پرانے نظام میں ابھی بھی برقرارہیں ، کو اطلاع دی جاتی ہے کہ تقریبا 45500پنشن پانے والے افراد کی سالانہ شناخت موجودہ سبھی ذرائع سے ابھی مکمل نہیں کی گئی ہے ۔
دفاعی شعبے میں پنشن پانے والے سبھی اہلکار جن کی ابھی سالانہ شناخت مکمل ہونا باقی ہے ، کواپنی سالانہ شناخت /زندگی کی تصدیق کو جلد از جلد مکمل کرنی ہوگی جس سے ماہانہ پنشن کا عمل مناسب انداز میں چل سکے ۔ سالانہ شناخت/لائف سرٹیفیکیشن درج ذیل ذرائع سے کیا جا سکتا ہے:
- ڈجیٹل جیون پرمان آن لائن / اینڈرائڈ یوزرکے لئے جیون پرمان فیس ایپ کے ذریعہ شناخت کا عمل مکمل کیاجاسکتاہے ۔
اے ۔ درج شدہ تفصیلات اور دیگر معمومات کے لئے مندرجہ ذیل لنک پر جائیں ۔
https://jeevanpramaan.gov.in/package/documentdowload/JeevanPramaan_FaceApp_3.6_Installation
ب ۔ اسپرش پنشنر: براہ کرم منظوری دینے والی اتھارٹی کو بطور "ڈیفنس - پی سی ڈی اے  الہ آباد" اور تقسیم کرنے والی اتھارٹی کو "سپرش - پی سی ڈی اے  الہ آباد کے طور پر منتخب کریں۔
ج۔ میراثی پنشنر  براہ کرم اپنی متعلقہ منظوری دینے والی اتھارٹی کو بطور ‘‘ ڈیفنس –جے ٹی ۔سی ڈی اے  سبروتو پارک ’’ یا ڈیفنس –پی سی ڈی اے  الہ آباد’’ یا ڈیفنس –پی سی ڈی اے ممبئی ، آپ کے متعلقہ پنشن تقسیم کرنے والے بینک کے بطور منتخب کریں۔
2-پنشنر س سالانہ شناخت کے عمل کو مکمل کرنے کے لئے کامن سروس سنٹر سے بھی رابطہ کرسکتے ہیں ۔ اپنے نزدیکی سی ایس سی کی تفصیلات اس لنک سے جانیں ۔ https://findmycsc.nic.in/
3- پنشنرز لائف سرٹیفیکیشن کو اپ ڈیٹ کرنے کے لیے اپنے قریبی ڈی پی ڈی او سے بھی جا سکتے ہیں۔ میراثی پنشنرز اپنے متعلقہ بینکوں کے ساتھ اپنے لائف سرٹیفیکیشن کو اپ ڈیٹ کرنا جاری رکھ سکتے ہیں۔
صحت اور خاندانی بہبود کی وزارت
ڈیجیٹل ہیلتھ کیئر میکانزم کی تازہ صورتحال
آیوشمان بھارت ڈیجیٹل مشن مختلف ایپلی کیشنز جیسے کہ اے بی ایچ اے ایپ، آروگیہ سیتو ایپ کے ذریعے ڈیجیٹل ہیلتھ کے بنیادی ڈھانچے کو مربوط کرنے میں تعاون کرتا ہے
آیوشمان بھارت ڈیجیٹل مشن  کو قومی ڈیجیٹل ہیلتھ ایکو سسٹم بنانے کے ویژن کے ساتھ شروع کیا گیا ہے ، جو ایک موثر، قابل رسائی، جامع، سستی، بروقت اور محفوظ طریقے سے سبھی کے لیے صحت میں تعاون کرتا ہے۔ اس مشن کا مقصد ڈیجیٹل تقسیم کو ختم کرنے کے لیے ملک کے مربوط ڈیجیٹل ہیلتھ بنیادی ڈھانچے کی مدد کے لیے ضروری بنیادی ڈھانچہ تیار کرنا ہے۔ یہ محدود انٹرنیٹ کنیکٹیویٹی یا ہارڈ ویئر یا دونوں دستیاب والے علاقوں کے لیے آیوشمان بھارت ہیلتھ اکاؤنٹ  بنانے کے لیے معاون اور آف لائن رسائی فراہم کرتا ہے۔ ڈیجیٹل خواندگی کی کمی کو دور کرنے کے مقصد سے مختلف ایپلی کیشنز جیسے اے بی ایچ اے ایپ، آروگیہ سیتو ایپ کثیر لسانی اور استعمال میں آسان ہیں۔
ہیلتھ ٹیک اسٹارٹ اپس میں جدت طرازی کی مدد سے صحت کی دیکھ بھال کے شعبے میں انقلاب لانے کی صلاحیت ہے۔ آیوشمان بھارت ڈیجیٹل مشن  تمام ڈیجیٹل ہیلتھ فریقین سمیت ہیلتھ ٹیک اسٹارٹ اپس کے ذریعہ کھلے معیار کو اپنانے کو فروغ دیتا ہے۔ حکومت نے ان حلوں کو اے بی ڈی ایم ماحولیاتی نظام میں ضم کرنے کے لیے ایک اے بی ڈی ایم سینڈ باکس قائم کیا ہے۔ حکومت نے ڈیجیٹل ہیلتھ کو اپنانے میں تیزی لانے کے لیے ڈیجیٹل ہیلتھ انسینٹیو اسکیم، مائیکرو سائیٹس، فارمیسیوں اور لیبارٹریوں کے ساتھ اشتراک کے لیے مختلف اقدامات بھی شروع کیے ہیں، جس میں خاص طور پر اسٹارٹ اپس سمیت نجی شعبے کی جانب توجہ مرکوز کی گئی ہے۔
ہیلتھ ڈاٹا مینجمنٹ پالیسی  14 دسمبر ، 2020 ء کو مرکزی وزارت صحت کے ذریعہ ایک رہنما دستاویز کے طور پر جاری کی گئی تھی ، جو آیوشمان بھارت ڈیجیٹل مشن  ماحولیاتی نظام کے شرکاء/حصہ داروں کے ذریعہ رازداری اور ڈاٹا کے تحفظ کے لئے کم سے کم معیارات کو اجاگر کرتی ہے۔ ہیلتھ ڈاٹا مینجمنٹ پالیسی واضح کرتی ہے کہ فرد کی رضامندی کے بغیر کسی دوسرے ادارے کے ساتھ کوئی ڈاٹا شیئر نہیں کیا جائے گا۔
اے بی ڈی ایم کے موثر نفاذ کو یقینی بنانے کے لیے، مرکزی وزارت صحت ریاستوں/ مرکز کے زیر انتظام علاقوں کو انسانی وسائل، معلوماتی تعلیم اور مواصلات  کے لیے مالی امداد فراہم کرتی ہے اور صلاحیت کی تعمیر بشمول سہولیات/ صحت کے پیشہ ور افراد کو آن بورڈ کرنے میں ضروری امداد فراہم کرتی ہے ۔ مرکزی وزارت صحت قومی صحت مشن کے تحت تمام ریاستوں/ مرکز کے زیر انتظام علاقوں کو ملک بھر میں اسپتال مینجمنٹ انفارمیشن سسٹم  اور ٹیلی میڈیسن خدمات جیسے آئی ٹی اقدامات کے نفاذ کے لیے صحت کے بنیادی ڈھانچے کو مضبوط بنانے کے لیے مالی مدد بھی فراہم کرتی ہے۔
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج لوک سبھا میں ایک سوال کے تحریری جواب میں یہ معلومات فراہم کیں ۔
۔۔۔۔۔۔۔۔۔۔۔۔۔ ۔ ۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U.No. 7317
(Visitor Counter : 45
بھارتی چناؤ کمیشن
آسام کونسل آف اسٹیٹس کے لئے ضمنی انتخابات کا پروگرام
نئی دہلی، 04 فروری، 2021:
1۔ آسام سے راجیہ سبھا کی ایک نشست خالی ہوئی ہے، جسے پر کرنے کی ضرورت ہے۔ خالی نشست کی تفصیلات مندرجہ ذیل ہیں:
|
|
ریاست
|
|
رکن کا نام
|
|
وجہ
|
|
نشست خالی ہونے کی تاریخ
|
|
مدت کار ختم ہونے کی تاریخ
|
|
آسام
|
|
جناب بسواجیت دیماری
|
|
استعفیٰ
|
|
21.11.2020
|
|
09.04.2026
2۔ کمیشن نے مذکورہ بالا نشست کو پر کرنے کے لئے مندرجہ ذیل پروگرام کے مطابق گجرات سے راجیہ سبھا نشست پر ضمنی انتخاب کرانے کا فیصلہ لیا ہے:
|
|
نمبر شمار
|
|
پروگرام
|
|
تاریخ
|
|
1
|
|
نوٹیفکیشن جاری کرنے کی تاریخ
|
|
11 فروری، 2021 
|
|
2
|
|
نامزدگی داخل کرنے کی آخری تاریخ
|
|
18 فروری، 2021 
|
|
3
|
|
نامزدگیوں کی جانچ کی تاریخ
|
|
19 فروری 2021 
|
|
4
|
|
امیدواروں کے لئے نام واپس لینے کی آخری تاریخ
|
|
22 فروری، 2021 
|
|
5
|
|
انتخاب کی تاریخ
|
|
یکم مارچ، 2021 
|
|
6
|
|
انتخاب کے گھنٹے
|
|
صبح بجے 09:00 سے شام 04:00بجے
|
|
7
|
|
ووٹوں کی گنتی
|
|
یکم مارچ، 2021  شام 05:00 بجے
|
|
8
|
|
وہ تاریخ جس سے قبل انتخابات کا عمل مکمل ہو جانا چاہئے
|
|
03 مارچ، 2021 
3۔ سبھی افرد کے ذریعہ مکمل انتخابی عمل کے دوران تمام رہنما خطوط پر کیا جانا چاہئے:
I۔ ہر شخص کو انتخاب سے متعلق کسی بھی سرگرمی کے دوران فیس ماسک پہننا ہوگا۔
II۔ انتخاب سے متعلق کاموں کے لئے استعمال کیے جانے والے ہال / کمرے/
عمارت میں داخلے کے وقت:
 تمام افراد کی تھرمل اسکیننگ کی جائے گی
 تمام مقامات پر سینیٹائزر دستیاب کرایا جائے گا
III۔ ریاستی حکومت اور وزیر داخلہ کے موجودہ کووِڈ۔19 رہنما خطوط کے مطابق سماجی فاصلہ برقرار رکھا جائے گا۔
4۔ آسام کے چیف سکریٹری کو ریاست کے ایک سینئر افسر کی تعیناتی کے لئے ہدایت دی جا رہی ہے تاکہ اس امر کو یقینی بنایا جا سکے کہ ان ضمنی انتخابات کے انتظامات کرتے وقت کووِڈ۔19 روک تھام سے متعلق اقدامات کے بارے میں دی گئیں ہدایات پر عمل کیا جا ئے۔
5۔ اس کے علاوہ، کمیشن نے ان ضمنی انتخابات کے لئے آسام کے چیف انتخابی افسر کو بطور آبزرور تقرر کیا ہے۔
________
ش ح ۔اب ن
U-1180
(Visitor Counter : 115
وزارت دفاع
ساحلی سلامتی
رکشاراجیہ منتری ، جناب اجے بھٹ نے آج لوک سبھا میں جناب ایم وی وی ستیہ نارائن اور شریمتی چنتا انورادھاکے ایک سوال کے تحریری جواب میں یہ اطلاع فراہم کی ہے ۔
بھارت کے تمام ترساحلی علاقوں کی نگرانی اورچوکسی کاکام انڈین کوسٹ گارڈ ،اسٹیٹک سینسر کے سلسلے  کے ذریعہ اصل وقت کی بنیاد پر انجام دیتے ہیں ۔ یہ سی ایس ایس 46راڈاراسٹیشنوں پرمشتمل ہے ۔ یہ راڈارس 2011کے بعد سے نصب کئے گئے ہیں اور ماحولیات اورآب وہوا پر ان کے کسی بھی قسم کے مضراثرات کی ابھی تک کوئی خبرنہیں ملی ہے ۔
ساحلی سلامتی کو مستحکم بنانے اور زدپذیرساحلی ایکونظام کو موسمیات سے متعلق مزید تنزلی سے تحفظ فراہم کرنے کی غرض سے حکومت نے بہت سے اقدامات کئے ہیں ۔ ان اقدامات میں دیگرباتو ں کے علاوہ گشت ، نگرانی ، مشقیں ، ساحلی علاقوں میں رہنے والی برادریوں کے ساتھ تبادلہ خیال ، بحری آلودگی اور تیل کے رساؤ پرقابو پانے کی غرض سے سماجی مہمیں شامل ہیں ۔
وزیراعظم کا دفتر
جاپان کے وزیر اعظم شنزو آبے نے وزیراعظم مودی کو مبارکباد پیش کی
نئیدہلی۔23؍مئی۔
23 مئی 2019 کو جاپان کے وزیراعظم عالی جناب شنزو آبے نے وزیراعظم جناب نریندر مودی سے ٹیلی فون پر رابطہ قائم کرکے 2019 کے عام انتخابات میں ان کی پارٹی کی زبردست کامیابی پر انہیں مبارکباد پیش کی۔ وزیراعظم مودی نے وزیراعظم آبے کی مبارکباد کے لئے ان کاشکریہ ادا کیا۔
گفت وشنید کے دوران دونوں رہنماؤں نے گزشتہ پانچ برسوں کے دوران باہمی تعلقات میں وقوع پذیر ہوئی پیش رفتوں کا ذکر کیا اور بھارت جاپان خصوصی کلیدی اور عالمی شراکت داری اور امن ، ترقی اور خوشحالی کے اپنے مشترکہ نصب العین کے حصول کیلئے اپنے عزم کا بھی اعادہ کیا۔
دونوں وزرائے اعظم نے توقع ظاہر کی کہ آئندہ مہینے اوساکا میں منعقد ہونی والی جی20 سربراہ ملاقات کے دوران ان کی ملاقات ہوسکتی ہے۔
وزیراعظم مودی نے وزیراعظم آبے کو اس سال کے اواخر میں آئندہ بھارت جاپان سالانہ سربراہ ملاقات میں شرکت کیلئے بھارت آنے کی دعوت پیش کی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2191
(Visitor Counter : 37
امور داخلہ کی وزارت
کابینہ سکریٹری نے گردابی طوفان تاؤتے پر بحران کے بندوست سے متعلق قومی کمیٹی  کی میٹنگ کی صدارت کی
جناب راجیو گوبا نے کہا کہ ہمارا ہدف جان و مال کے کم سے کم نقصان کو یقینی بنانا ہونا چاہئے
اسپتالوں اور کووڈ کیئر سنٹروں کے بغیر روک ٹوک کے کام کاج کو یقینی بنانے کے لئے ضروری بندوبست کیا گیا
کابینہ سکریٹری جناب راجیو گوبا نے بحیرہ عرب میں گردابی طوفان تاؤتے کے مدنظر بحران کے بندوبست سے متعلق کمیٹی  کی میٹنگ کی صدارت کی۔ یہ میٹنگ ویڈیو کانفرنسنگ کے توسط سے گجرات، مہاراشٹر، گوا ، کرناٹک کیرالہ اور تمل ناڈو کے چیف سکریٹریوں کے ساتھ ساتھ لکشدیپ اور دادرا اور نگرحویلی اور دمن اور دیو کے مرکز کے زیرانتظام علاقوں کے منتظمین کے صلاح کاروں کے ساتھ ہوئی۔ مختلف مرکزی وزارتوں کے سکریٹری بھی اس ویڈیو کانفرنسنگ میں شامل ہوئے۔
مرکزی اور ریاستی ایجنسیوں کی تیاریوں کا جائزہ لیتے ہوئے جناب راجیو گوبا نے زور دے کر کہا کہ گردابی طوفان سے متاثرہ علاقوں میں لوگوں کو نکالنے کے لئے سبھی اقدامات کئے جانے چاہئیں ، جس سے کسی بھی طرح کے جان و مال کا نقصان نہ ہو۔ ساتھ ہی متاثرہ علاقوں میں بجلی ، مواصلات اور دیگر اہم خدمات کو بحال رکھنے کی تیاری کو یقینی بنایا جائے ۔ کابینہ سکریٹری نے اس بات پر بھی زور دیا کہ اسپتالوں اور کووڈ دیکھ بھال مراکز کے کام کاج میں خلل سے بچنے اور انہیں آکسیجن کی مسلسل سپلائی جاری رکھنے کے لئے بھی سبھی قدم اٹھائے جائیں۔ اس سلسلے میں اسپتالوں اور کووڈ دیکھ بھال مراکز کے روک ٹوک کے بغیر کام کاج کو یقینی بنانے کے ساتھ ساتھ ملک بھر میں کووڈ مراکز کے لئے آکسیجن کی پیداوار اور اس کی سپلائی یقینی بنانے کے لئے ضروری بندوبست کیا گیا ہے۔ کابینہ سکریٹری نے متعلقہ ایجنسیوں کو آپس میں بہتر تال میل کے ساتھ کام کرنے اور ریاستی انتظامیہ کو سبھی ضروری امداد فراہم کرنے کی بھی ہدایت دی۔
متعلقہ ریاستوں کے چیف سکریٹریز نے بحران کے بندوبست سے متعلق قومی کمیٹی کو گردابی طوفان سے نمٹنے کے لئے کی گئی تیاری سے متعلق تدابیر کے بارے میں باخبر کرایا ۔اناج، پینے کا پانی اور دیگر ضروری اشیا کے خاطرخواہ ذخیرے کا بندوبست کیا گیا ہے اور بجلی ، مواصلات وغیرہ جیسی ضروری خدمات کو برقرار رکھنے کی تیاری کی گئی ہے۔
قومی ڈیزاسٹر رسپانس فورس  نے بتایا کہ انہوں نے متاثرہ ریاستوں میں 79 ٹیمیں تعینات / فراہم کرائی ہیں اور 22 اضافی ٹیموں کو بھی تیار رکھا گیا ہے۔ بحری جہازوں اور ہوائی جہازوں کے ساتھ آرمی ، بحریہ اور ساحلی محافظوں کی بچاؤ اور راحت ٹیمیں بھی تعینات کی گئی ہیں۔
وزارت دفاع
آئی این ایس نریکشک مشترکہ غوطہ خوری تربیت کے لیے ترنکومالی پہنچا
آئی این ایس نریکشک، ڈائیونگ سپورٹ اور بھارتی بحریہ کا آبدوز بچاؤ بحری جہاز بھارتی بحریہ – سری لنکائی بحریہ کی مشترکہ غوطہ خوری تربیت میں حصہ لینے کے لیے 14ستمبر 2023 کو سری لنکا میں ترنکومالی بندرگاہ پہنچا۔ ہفتہ بھر جاری رہنے والی مصروفیات کے دوران، دونوں ممالک کی بحریہ کی غوطہ خور ٹیمیں باہم اثر پذیری میں اضافے، اتحاد اور بہترین طور طریقوں کے باہم تبادلے کے لیے غوطہ خوری کی مشقوں میں حصہ لیں گی۔
بحری جہاز کی آمد پر ایچ سی آئی ، کولمبو کے افسران کی جانب سے گرمجوشانہ خیرمقدم کیا گیا، سری لنکائی بحریہ کے بینڈ نے ’سارے جہاں سے اچھا‘کی دُھن پر گایا۔ آئی این ایس نریکشک کے کمانڈنگ افسرنے مشرقی بحری علاقے کے کمانڈر ریئر ایڈمیرل پی ایس ڈی سلوا سے ملاقات کی اور باہمی مفادات پر مبنی مختلف موضوعات پر تبادلہ خیال کیا۔ دونوں ممالک کی بحریہ کے درمیان دوستی اور رفاقت کے رشتے کو مضبوط کرنے کی غرض سے آئی این ایس نریکشک کے قیام کے دوران پیشہ وارانہ بات چیت، سماجی باہمی تبادلوں، کھیل کود کے مقابلوں اور مشترکہ یوگا سیشنوں کا منصوبہ بھی وضع کیا گیا ہے۔